Nyhetsbrev 5 – juni 2019

**FRILUFTSLIV I TRØNDELAG FYLKESKOMMUNE**

**Skilting og merking av turruter**

Turskiltprosjektet er avsluttet, og spillemidlene er nå mer tilpasset friluftslivsanlegg. Bruk de nye skiltstandardene som er utarbeidet. Både [merkehåndboka](https://www.merkehandboka.no/merkehandboka/) og [skiltmanualen](https://www.merkehandboka.no/skiltmanual/) er revidert, og det er nye [veiledere](https://www.merkehandboka.no/veiledere/) for sykkelruter og ro- og padleruter.

Det er også utgitt en ny [veileder for naturvennlig tilrettelegging](https://www.miljodirektoratet.no/publikasjoner/2019/mai-2019/naturvennlig-tilrettelegging-for-friluftsliv/), slik at naturen og kulturlandskapet ivaretas best mulig ved fysiske inngrep. Se også Kartverket for [symbolstandarder](https://register.geonorge.no/symbol/symbolpackages/details/a7c44707-7869-4edd-bea7-c7abb2437d05). Husk merking på sør-samisk der dette er aktuelt.

**Friluftslivets ferdselsårer – oppstart til høsten**

Miljødirektoratet starter et 5-årig prosjekt for «friluftslivets ferdselsårer». Ny [veileder](https://www.miljodirektoratet.no/globalassets/publikasjoner/m1292/m1292.pdf) er derfor utarbeidet. I alt 15 av kommunene svarte positivt på vår lille spørreundersøkelse i vinter. Det er fortsatt mulig å bli med for alle etter hvert.

Første trinn blir å registrere alle merkede turruter i Kartverkets database for tur- og friluftsruter (gjerne via Rettikartet.no). Vi planlegger oppstartsamlinger fra høsten 2019.

**Kommunekonferanse idrett og friluftsliv 15.-16.oktober**

Vi planlegger kommunekonferanse for idrett og friluftsliv til høsten. Velkommen til Stjørdal den 15. og 16.oktober.

Mer informasjon kommer etter sommeren.

**Husk forvaltningsplaner**

For å få tilskudd til tiltak i de statlige sikrede områdene, kreves en godkjent forvaltningsplan. Se mal under [Forvaltningsplan](https://www.miljodirektoratet.no/myndigheter/friluftsliv/soke-om-statlig-sikring-av-friluftslivsomrader/folge-opp-innvilget-soknad/)

Fra 1.1.2020 blir ansvaret for godkjenning av disse planene overført fra Fylkesmannen til Fylkeskommunen.

**Presentasjon av friluftslivstema**

Vi jobber med å presentere friluftslivstema på en ny digital plattform (Story;Map).

Dette er som en presentasjon, men med «zoombare» kart.

Ta en titt på [lenken](https://stfk-gis.maps.arcgis.com/apps/MapJournal/index.html?appid=29d6be3035a0488d81896e180362020f) for en foreløpig oversikt.

**VI ØNSKER ALLE SAMMEN EN GOD SOMMER!**

Med friluftslivshilsen fra

Thor Brandt og Oddveig Bredesen

Thor.brandt@trfk.no oddveig.bredesen@trfk.no

(PS! De gamle e-postene med @trondelagfylke.no funker også, de nye over er lettere å huske)